**ဆိုင်ကလုန်းအလွန်ဘေးကင်းရေး - ရပ်ရွာလူထုနှင့် ဆက်သွယ်ရေးဆိုင်ရာ သတင်းအချက်အလက်များ**

**Education Cluster**

|  |
| --- |
| **ကျောင်းသား/ ကျောင်းသူများအတွက်** |
| * ကျောင်းဖွင့်မည့်ရက်နှင့် ကျောင်းနေရာများအားသိရှိနိုင်ရန် လူကြီးမိဘ၊ ဆရာ/မ များအား မေးမြန်းနိုင်သည်။
* ကျောင်းသို့သွားရန် လုံခြုံဘေးကင်းမှု ရှိ/မရှိကို လူကြီးမိဘ၊ ဆရာ/မ များအားမေးမြန်းရမည်။
* ကျောင်းသို့သွား‌သည့်လမ်းနှင့် ကျောင်းပရဝိုဏ်အတွင်းတွင် ပျက်ကျနေသောဓာတ်ကြိုးများနှင့် ထူးခြားသည့်အရာများကို တွေ့ရှိပါက မကိုင်တွယ်ပါနှင့်။ ထိုနေရာအနီးအနားသို့ မသွားရောက်ဘဲ လူကြီးမိဘများ၊ ဆရာ/မ များထံသို့ အကြောင်းကြားရမည်။
* ကျောင်းသို့သွား‌သည့်လမ်းနှင့် ကျောင်းပရဝိုဏ်အတွင်းတွင် ရေတက်နေသည့်နေရာများကို မသွားရောက်သင့်ပါ။ သွားရောက်ရန်လိုအပ်ပါက ဖိနပ်စီးရန်နှင့် မြွေပါးကင်းပါးများကို သတိပြုရမည်။ လူကြီးမိဘ၊ ဆရာ/မများထံမှ အကူအညီရယူသင့်သည်။
* ကျောင်းသို့သွားသည့်လမ်းတွင် ပျက်စီးဆွေးမြေ့နေသော တံတားများမှ ဖြတ်ကူးမသွားသင့်ပါ။
* ကျောင်းပရဝိုဏ်အတွင်း အန္တရာယ်ရှိနိုင်သော နေရာများနှင့် ပြိုကျပျက်စီးနေသော ကျောင်းအဆောက်အဉီးများအောက်သို့ သွားလာခြင်းမှ ရှောင်ကြဉ်ရမည်။
* ကျောင်းပရဝိုဏ်အတွင်း၌ဖြစ်စေ၊ ကျောင်းပြင်ပ၌ဖြစ်စေ တစ်ဉီးတစ်ယောက်တည်း မသွားလာသင့်ပါ။ တစ်နေရာရာသို့ သွားရောက်ရန်လိုအပ်လာပါက မိဘများ (သို့) သက်ဆိုင်ရာ ဆရာ/မ များကို အသိပေးပြီးမှ သွားလာသင့်သည်။
 |

|  |
| --- |
| **မိဘ၊ အုပ်ထိန်းသူများအတွက်** |
| * ကလေးများ၏ သင်ကြားသင်ယူမှု ပြတ်တောက်မှုမဖြစ်စေရန် မိဘ၊ အုပ်ထိန်းသူများနှင့် ရပ်မိရပ်ဖများအနေဖြင့် ဝိုင်းဝန်းပံ့ပိုးပေးရန် လိုအပ်ပါသည်။ (ဥပမာ - ဖြည့်စွက်သင်ယူမှု ပြုလုပ်ပေးနိုင်သည်။ အွန်လိုင်းမှတဆင့်လည်း သင်ခန်းစာများ သင်ယူနိုင်ရန် စီစဉ်ပေးနိုင်သည်။ ယာယီနေထိုင်ရာနေရာတွင် ကလေးများအတွက် သင်ခန်းစာများကို ပြန်လည်လေ့လာနိုင်ရန် သက်သောင့်သက်သာရှိပြီး ဘေးကင်းလုံခြုံသည့် သင်ကြားသင်ယူမှု နေရာများစီစဉ်ပေးနိုင်သည်)။
* မိဘများအနေဖြင့် သက်ဆိုင်ရာဆရာ/မ များ၊ ကျောင်းအုပ်ထိန်းသူများနှင့် အပြန်အလှန်ဆက် သွယ်မှုများ ပြုလုပ်နေသင့်သည်။
* မိဘ၊ အုပ်ထိန်းသူများအနေဖြင့် ကလေးများ၏ စိတ်ပိုင်းဆိုင်ရာထိခိုက်မှုများရှိနေနိုင်သည့်ကို သတိပြု၍ ဂရုစိုက်ပေးရန်နှင့် လိုအပ်ပါ အကူအညီပေးနေသော သက်ဆိုင်ရာအဖွဲ့အစည်းများထံသို့ ဆက်သွယ်ပြီး ပံ့ပိုးမှုများရယူနိုင်သည်။
* နီးစပ်ရာ သင်ကြားသင်ယူမှုနေရာများ၊ စာသင်ကျောင်းများပြန်လည်ဖွင့်လှစ်ပါက မိဘများအနေဖြင့် ကလေးများကို ကျောင်းသို့ပေးပို့အပ်နှံရန်လိုအပ်ပါသည်။
* ကလေးများအတွက် ပညာရေးအစီအစဉ်များ စီစဉ်ရေးဆွဲရာတွင် ကလေးများ၏ အသံနှင့် ဆန္ဒများကို နားထောင်ပေးရန် အလွန်အရေးကြီးပါသည်။
 |

|  |
| --- |
| **ရပ်မိရပ်ဖများအတွက်** |
| * ကလေးများအတွက် သက်သောင့် သက်သာရှိပြီး ဘေးကင်းလုံခြုံသည့် သင်ကြားသင်ယူမည့်‌ နေရာများကို ဒေသဆိုင်ရာတာဝန်ရှိသူများ၊ သက်ဆိုင်ရာ ဆရာ/မများနှင့် ဆွေးနွေးတိုင်ပင်ပြီး နေရာများ သတ်မှတ်ထားသင့်သည်။
* ကျောင်းပြန်လည်ထူထောင်ခြင်း၊ ပြုပြင်ခြင်းနှင့် ကျောင်းသန့်ရှင်းရေးကိစ္စရပ်များတွင် ရပ်မိရပ်ဖများ၏ ပူးပေါင်းပါဝင်မှုများ လိုအပ်သည်။
* ရပ်ရွာအတွင်းရှိကလေးများ ကျောင်းပြန်လည်တက်ရောက်ရန်အတွက် အားပေးကူညီသင့်သည်။
* ကလေးများအတွက် ပညာရေးအစီအစဉ်များ စီစဉ်ရေးဆွဲရာတွင် ကလေးများ၏ အသံနှင့် ဆန္ဒများကို နားထောင်ပေးရန် အလွန်အရေးကြီးပါသည်။
 |

|  |
| --- |
| **ဆရာ/မ များ၊ ကျောင်းအုပ်ချုပ်သူများ အတွက်** |
| * ကျောင်းမဖွင့်မီ ကျောင်းသူ/သားများအတွက် သင့်လျော်မည့် အတန်းချိန်ဇယားနှင့် သင်ကြားမည့် သင်ခန်းစာများအား ကြိုတင်ညှိနှိုင်းပြင်ဆင်ထားသင့်သည်။
* အရေးပေါ်အခြေအနေတွင် သင်ထောက်ကူပစ္စည်းများ မလုံ‌လောက်မှုဖြစ်နိုင်သဖြင့် ကလေးများ၏ သင်ယူမှုအဆက်မပြတ်စေရန်အတွက် ဆရာ/မ များအနေဖြင့် ဒေသတွင်ရရှိနိုင်သည့် ပစ္စည်းများကို အသုံးပြု၍ သင်ကြားပေးရန်လိုအပ်သည်။
* ကလေးများအားလုံး (မသန်စွမ်းကလေးများ အပါအဝင်)အတွက် စိတ်ပိုင်းဆိုင်ရာ၊ ရုပ်ပိုင်းဆိုင်ရာ ဘေးကင်းလုံခြုံသော သင်ကြားသင်ယူရာ နေရာဖြစ်စေရန် ဆရာ/မများအနေဖြင့် ပံ့ပိုးပေးရမည်။
* အရေးပေါ်ကာလအပြီးတွင် ကလေးများ စိတ်ပိုင်းဆိုင်ရာထိခိုက်မှုများရှိနေနိုင်သည့်ကို သတိပြု၍ ဖေးမပေးရန်နှင့် လိုအပ်ပါ အကူအညီပေးနေသော အဖွဲ့အစည်းများထံသို့ဆက်သွယ်ပြီး လိုအပ်သည့်အထောက်အပံ့များရယူသင့်သည်။ ထိုသို့အကူအညီပေးနေသော အဖွဲ့အစည်းများထံသို့ ဆက်သွယ်ရမည့်နည်းလမ်းများကိုလည်း လေ့လာမှတ်သားသင့်သည်။
* ကျောင်းအုပ်ချုပ်သူများအနေဖြင့် မိဘ/ရပ်ရွာလူထုနှင့်ပူးပေါင်း၍ ကျောင်းသူ/သားများ ကျောင်းပြန်လည် အပ်နှံတက်ရောက်ရေး လှုပ်ရှားမှုကို ဆောင်ရွက်ရမည်။
* ကျောင်းအုပ်ချုပ်သူများအနေဖြင့် အရေးပေါ်ကာလအပြီးတွင် ဆရာ/မများ၏ လူမှု/စီးပွား အပြောင်းအလဲ များကို စောင့်ကြပ်ကြည့်ရှုပေးခြင်း၊ လိုအပ်သလို ဖေးမပေးခြင်းများပြုလုပ်ပေးသင့်သည်။
* ကလေးများအတွက် ပညာရေးအစီအစဉ်များ စီစဉ်ရေးဆွဲရာတွင် ကလေးများ၏ အသံနှင့် ဆန္ဒများကို နားထောင်ပေးရန် အလွန်အရေးကြီးပါသည်။
 |